Arhivska građa i literature koja se čuva u Arhivu, bila je dostupna i koristio je veliki broj stranaka , mada ni približno kao ranijih godina što je posledica epidemije Covid -19 . Najveći broj stranaka tražio je i koristio arhivsku građu u dokazne svrhe, radi ostvarivanja određenih imovinskih i drugih prava, a naročito po osnovu povraćaja oduzetih imovinskih prava i obeštećenja. Do skora, predmetno tematski indeksi bili su u analognoj formi pa je iz tog razloga izvršeno prebacivanje u digitalni format čime smo zaštitili podatke i spriječili njihov gubitak jer su postojeći predmetno tematski indeksi od svakodnevne upotrebe bili dotrajali. Na ovaj način je omogućen i lakši pristup informacijama koje traže korisnici usluga. Nakon renoviranja ekonomata DACG Cetinje čime se povećao smještajni prostor izvršena je klasifikacija i sređivanje knjiškog fonda - izdanja DACG. Pored redovnih aktivnosti na poslovima zaštite, sređivanja, obrade i korišćenja arhivske građe DACG je posvetio veliku pažnju kulturnoj i naučnoj djelatnosti u 2020. Godini. U planovima i aktivnostima Državnog arhiva značajno mjesto ima objavljivanje i izlaganje arhviske građe, organizovanje prigodnih manifestacija ili učešće u onim koje iniciraju ili organizuju drugi. Jedna od osnovnih djelatnosti DACG jeste prezentacija i publikacija arhivske građe. Početkom pandemije Covid-19 , ova djelatnost je svedena na minimum, radjene su izložbe i promocije ali vrlo restriktivno. Nije bilo pozivanja zainteresovanih, učesnika tj. govornika već je ukratko legendama i flajerima objašnjena izložba. Izložbe su organizovane na Cetinju, Podgorici i Nikšiću. Bilo bi ih više ali pandemija je onemogućila. Situacija je još teža iz razloga što ne znamo koliko će pandemija trajati. U početku je bila priča nekoliko mjeseci a onda se produžavalo i prešlo cijelu godinu i dalje .........Preduzeto je sve da bi amortizobali uticaj pandemije, mada, zbog mnogih nepoznanica, mogućnosti su bile ograničene. Za sad nemamo drugih mogućnosti koje su određene i sa finansijske strane. Državni arhiv stoji iza značajnih štampanih izdanja iz oblasti istorije i kulture uopšte. Izuzetna izdavačka djelatnost DACGu 2020. godini, obogaćena je kapitalnim istorijskim izvorima prvog reda : 1. Dr. Srđan Martinović, Aleksandar Berkuljan i Đuro Čelebć - Spomenica junacima božićnog ustanka 2. Borislav Cimeša - Atentati i zavjere protiv Kralja Nikole, ( š tampano je povodom jubileja- 110 godina od proglašenja Crne Gore za kraljevinu.)

3. Arhivski zapisi 2019 knjiga I i II

U svim ovim izdanjima pokrenuta su pitanja od naučne važnosti za crnogorsku istoriografiju i rasvijetljeni neki bitni detalji iz istorije Crne Gore. Smatramo da je bilo od izuzetnog značaja štampanje ovih edicija . Urađena je priprema za štampu knjige ''Pomoćne istorijske nauke autora Prof.Dr. Božidara Šekularca; knjige ''Pisma Lazara Tomanovića (predsjednika Vlade Knjaževine -Kraljevine CG) autor Prof. Dr. Andrijana Nikolić. U praksi se pokazalo da je za edicije koje objavljuje Državni arhiv Crne Gore, zainteresovana najšira čitalačka publika. Izdanja Državnog arhiva su rezultat programske orjentacije Državnog arhiva u domenu objavljivanja arhivskih dokumenata. Nedvojbeno je da je u ovom domenu napravljen krupan iskorak i potvrđena sposobnost arhiva i arhivista da uspješno i autonomno realizuju projekte na polju izdavačke djelatnosti odnosno objavljivanja izvora. Zbog opšte poznate situacije izazvane virusom Covid-19 nijesu organizovane uobičajene promocija izdanja DACG.